Уладзімір Макей таксама пракаменціраваў той факт, што часам у краінах Захаду Беларусь лічаць часткай расійскай палітыкі. "Але я хацеў бы падкрэсліць, што мы з`яўляемся незалежнай дзяржавай, маладой суверэннай дзяржавай, і мы заўсёды будзем дзейнічаць у адпаведнасці з нашымі нацыянальнымі інтарэсамі. Безумоўна, мы бяром пад увагу меркаванне еўрапейскіх і расійскіх партнёраў, але мы заўсёды будзем прымаць рашэнні ў адпаведнасці з нашымі нацыянальнымі інтарэсамі. Можна ўспомніць шэраг фактаў з мінулага, калі мы займалі сваю пазіцыю па многіх спрэчных пытаннях, як у адносінах з Украінай або іншымі дзяржавамі рэгіёна", - рэзюмаваў міністр.